fi fi fi en en fi fi en en fi fi fi fi de fi tr fi fi fi fi de fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi en fi fi fi fi en fi de fi fi fi fi fi fi fi fi da fi fi fi en fi de en fi fi de en fi fi fi fi fi fi fi en en fi en en de fi fi fi en fi fi fi fi fi de fi fi de fi fi de fi fi de en fr fi fi fi fi en en en en fi fi fi fi fi en fi en fi fi fi en en
Perheiden terveydenedistämistyö edellyttää moniammatillista yhteistyötä - Talk Talk
Hyve | Health and Well-being
Ota yhteyttä | Contact us!
Joanna Immonen YAMK-opiskelija, sosiaali- ja terveysalan kehittäminen ja johtaminen, Turun ammattikorkeakoulu
Anne Rouhelo Koulutusvastaava, lehtori, KT, Turun ammattikorkeakoulu
Perheiden terveydenedistämistyö edellyttää moniammatillista yhteistyötä
Uusien hyvinvointialueiden valmistelussa kootaan useiden eri alueiden sosiaali- ja terveydenhuollon toimintakäytänteet ja rakennetaan yhtenäisiä palvelunkuvauksia ja toimintaohjelmia. Ovatko toimintaohjelmat terveydenedistämisen kentällä ajan tasalla ja onko ne laadittu tiiviin moniammatillisen yhteistyön tuloksena?
Perheiden terveydenedistämistyötä edistetään parhaiten moniammatillisella toiminnalla ja yhteisillä toimintaohjelmilla, joita edellytetään myös lakisääteisesti. Perusturvakuntayhtymä (PTKY) Karviaisen terveysneuvontapalveluissa (neuvolat, koulu- ja opiskeluterveydenhuolto sekä nuorten ehkäisyneuvonta) oli tarve laatia lakisääteinen toimintaohjelma.
Moniammatillinen yhteistyö on keskeinen terveysneuvontapalveluiden työskentelyn viitekehys, minkä vuoksi eri sektoreiden toimijoita kutsuttiin yhteiseen työpajaan luomaan yhteistyön alueellisia pelisääntöjä. Toimintaohjelman taustalle tarvittiin runsaasti teoreettista, näyttöön perustuvaa tietoa, jota koottiin luotettavista sosiaali- ja terveydenhuollon toimintaa ohjaavista lähteistä.
Tärkeä osa toimintaohjelmaa on moniammatillisen
Kehittämisprosessin tuotoksena syntyneeseen PTKY Karviaisen terveysneuvontapalveluiden toimintaohjelmaan tiivistettiin neuvoloiden, koulu- ja opiskeluterveydenhuollon ja alle 22-vuotiaiden nuorten ehkäisyneuvonnan toiminnan keskeiset tavoitteet sekä suunnitelma laadukkaan terveydenedistämistyön toteuttamiseksi PTKY Karviaisen toiminta-alueella.
Laajassa terveystarkastuksessa muodostetaan moniammatillisesti perheen kanssa yhteinen ymmärrys lapsen kasvusta ja kehityksestä sekä perheen mahdollisista tuen tarpeista.
Toimintaohjelman koostamisprosessi jakaantui kahteen vaiheeseen (tiedonhankinta ja kehittämisvaihe), joista ensimmäisessä vaiheessa tiedonhankinnan avulla haettiin vastauksia kolmeen keskeiseen tiedonhankintaa ohjaavaan kysymykseen.
Mitkä ovat terveyttä edistävän ja sairauksia ehkäisevän lasten, nuorten ja perheiden terveysneuvonnan kansalliset tavoitteet, toimintaa ohjaavat lait ja suositukset?
Mitkä ovat yksilöön, perheeseen ja yhteisöön kohdistuvan terveysneuvonnan kansalliset menetelmät ja suositukset?
Mitkä ovat sidosryhmäyhteistyön keskeiset lähtökohdat, ohjaavat lait ja kansalliset suositukset lasten, nuorten ja perheiden ennaltaehkäisevien terveysneuvontapalveluiden viitekehyksessä?
Tiedonhankinnan tuloksena koostettiin toimintaohjelman perusta eli tiivis kuvaus terveydenedistämistyötä ohjaavista laeista, asetuksista sekä kansallisista suosituksista. Tätä tutkittuun tietoon pohjautuvaa toimintaohjelman perustaa täydennettiin seuraavassa kehittämisprojektin vaiheessa PTKY Karviaisen alueellisilla toimintamalleilla ja niiden kuvauksilla.
Työpajatyöskentely mahdollisti yhteisen ymmärryksen
Kehittämisprojektin toisessa vaiheessa kehittämisvaiheen työpajoihin osallistettiin asiantuntijoiden edustusta neuvoloista, koulu- ja opiskeluterveydenhuollosta, varhaiskasvatuksesta, koulujen opiskeluhuollon asiantuntijaverkostosta sekä kolmannen sektorin ja seurakunnan toimijoista.
Dialogisuus ohjasi vahvasti työpajojen työskentelyä. Dialogisen keskustelun kautta työpajoissa haettiin vastauksia kolmeen kysymykseen, joiden vastaukset liitettiin osaksi lopullisen toimintaohjelman moniammatillisen yhteistyön kuvausta PTKY Karviaisen toiminta-alueella.
Minkälaisia yhteistyön rajapintoja tällä hetkellä on?
Mikä meillä jo toimii ja missä olemme hyviä? ​
Mitä toimia vahvistamme ja missä haluamme kehittyä? ​
Moniammatillinen työskentely vahvisti sitoutumista yhteisiin toimintakäytäntöihin
Työpajojen kautta vahvistui käsitys moniammatillisen yhteistyön toimintatavoista sekä syntyi yhteinen käsitys siitä, mitkä osa-alueet kaipaavat kehittämistä yhteisen terveydenedistämistyön saralla. Mikä tärkeintä, toimintaohjelman laatiminen yhteistyöllä ja eri ammattiryhmien osallistaminen myös vahvisti kaikkien sitoutumista yhteisesti sovittuihin toimintakäytänteisiin.
Lakisääteisen toimintaohjelman tarkoitus on ohjata vahvasti lasten, nuorten ja perheiden terveyden ja hyvinvoinnin edistämistyötä, joten oli luontevaa laatia toimintaohjelma yhteistyössä niiden ammattiryhmien kanssa, ketkä tätä yhteistä terveydenedistämistyötä toiminta-alueella tekevät.
Keskeisten tulosten kautta kohti valmista toimintaohjelmaa
Työpajojen pohjalta voitiin muodostaa johtopäätöksiä/tuloksia liittyen moniammatillisen yhteistyön toimintakäytänteisiin ja kehitystarpeisiin PTKY Karviaisen terveysneuvontapalveluissa. Toiminnan jatkuva kehittäminen on osa terveysneuvontapalveluiden toimintaa, minkä vuoksi oli keskeistä nostaa työpajoissa esiin myös kehittämistarpeita monialaisen yhteistyön kentällä.
4-vuotisneuvolan kokonaisuus vaikuttaisi toteutuvan hyvin, lukuun ottamatta loppupalautteen siirtymistä neuvolasta varhaiskasvatukseen päin.
Neuvoloilla näyttäisi olevan keskeinen rooli seurakuntien ja kolmannen sektorin palveluihin ohjaamisessa ja palveluista tiedottamisessa asiakasperheiden eli palveluiden käyttäjien suuntaan.
Yhteisöllisen oppilashuollon merkitys korostuu työpajojen tuloksissa sekä varhaiskasvatuksen, että oppilashuollon kohdalla.
Erityisesti koulujen oppilashuollon kohdalla yhteisöllisen työskentelyn vaatii vahvasti kehittämistä voidakseen toteutua yhtenäisesti ja tasalaatuisesti PTKY Karviaisen toiminta-alueella.
Varhaiskasvatuksen ja neuvoloiden yhteisöllinen oppilashuoltotyö näyttäisi toimivan alueella hyvin vastaten yhteisöllisen työn tavoitteisiin.
Erityisesti varhaiskasvatuksen kohdalla todetaan kehittämisen tarvetta perheiden yksilöllisessä tukemisessa neuvoloiden ja varhaiskasvatuksen yhteistyöllä.
Oppilashuollon toimijoiden välillä hyvin toimii case-tyyppinen keskustelu, jonka tavoitteena on oppilaan ja perheen yksilöllinen tuki. Saadaan kohdennettua oikeanalaista tukea terveystarkastuksissa esiin nousseisiin tuen tarpeisiin.
Asiakaslähtöisen ja perheitä systeemisesti tukevan yhteydenpidon lisääminen neuvolan ja varhaiskasvatuksen välillä nousi yhdeksi keskeiseksi tavoitteeksi varhaiskasvatuksen työpajassa.
Toimintaohjelma ohjaa terveydenedistämistyötä yhteiseen suuntaan
Tiedonhankinnan ja kehittämisvaiheen työpajatyöskentelyn tuloksena syntynyt toimintaohjelma tukee tulevaisuudessa terveysneuvontapalveluissa työskentelevien ammattilaisten käytännön työtä ohjaten kaikkien työntekijöiden ja toimipisteiden terveydenedistämistyötä samaan suuntaan. Näin mahdollistuu kuntalaisten näkökulmasta perheille tarjottava tasalaatuinen terveysneuvonta palvelu neuvoloissa, koulu- ja opiskeluterveydenhuollossa sekä nuorten ehkäisyneuvonnassa PTKY Karviaisen alueella.
Koska PTKY Karviaisen toiminta siirtyy 1.1.2023 Länsi-Uudenmaan hyvinvointialueen vastuulle, tulee toimintaohjelma palvelemaan myös hyvinvointialueen valmistelussa toimivana asiakirjana, joka kuvaa PTKY Karviaisen terveysneuvontapalveluiden nykytilaa ja toiminnan tavoitteita.
Moniammatillisen työpajatyöskentelyn ja tiedonhankinnan kautta laadittu PTKY Karviaisen terveysneuvontapalveluiden toimintaohjelma toteutettiin Turun ammattikorkeakoulun YAMK-opinnäytetyönä.
Tutustu Joanna Immosen opinnäytetyöhön:
Toimintaohjelma osana ennaltaehkäisevän työn suunnittelua ja toteutusta.
Saarinen, S & Suihkonen, T. 2019. Työpajan onnistuminen edellyttää toisten sitoutumista ja kunnioittamista. Helsinki. HAUS kehittämiskeskus OY. Osoitteessa: https://www.eoppiva.fi/tyopajan-onnistuminen-edellyttaa-sitoutumista-ja-toisten-kunnioittamista/ Viitattu 19.8.2022.
THL. 2022. Toimintaohjelma neuvolatoiminnalle sekä koulu- ja opiskeluterveydenhuollolle. Osoitteessa: https://thl.fi/fi/web/lapset-nuoret-ja-perheet/sote-palvelut/aitiys-ja-lastenneuvola/neuvolatyon-lainsaadanto-ja-suositukset/toimintaohjelma-neuvolatoiminnalle-seka-koulu-ja-opiskeluterveydenhuollolle  Viitattu 19.8.2022.
Valtioneuvoston asetus neuvolatoiminnasta, koulu- ja opiskeluterveydenhuollosta sekä lasten ja nuorten ehkäisevästä suun terveydenhuollosta. 338/2011. Osoitteessa:  https://www.finlex.fi/fi/laki/ajantasa/2011/20110338 Viitattu 19.8.2022.
Tästä on hyötyä minulle 0
Ei mitään uutta 0
En ymmärtänyt artikkelia 0
Sähköpostiosoitettasi ei julkaista. Pakolliset kentät on merkitty *
Hyve | Health and Well-being
Lapsi- ja perhepalveluihin etsitään uusia toimintamalleja
Tämän kevään aikana koronavirus COVID-19 on aiheuttanut valtavasti työtä ja pohdittavaa sosiaali- ja terveysalan toimijoille. Koronavirus siirsi koulun koteihin ja…
Hyve | Health and Well-being
ICF-viitekehys edistää lasten kuntoutumista ja lapsen kuulluksi tulemista
Turun ammattikorkeakoulun koordinoimassa ICF lasten kuntoutuksessa -hankkeessa edistettiin ICF-työkalujen käyttöönottoa ja moniammatillista yhteistyötä. ICF-luokituksen käytön myötä ammattilaiset saivat helpotusta kuntoutussuunnitelman…
Joanna Immonen YAMK-opiskelija, sosiaali- ja terveysalan kehittäminen ja johtaminen, Turun ammattikorkeakoulu
Anne Rouhelo Koulutusvastaava, lehtori, KT, Turun ammattikorkeakoulu
lapsiperheet, Master School, moniammatillisuus, terveydenedistäminen, YAMK
Hyve | Health and Well-being
Kiertotalous | Circular Economy
Suosituimmat | Most read
Hiilikädenjälki kannustaa yrityksiä päästövähennyksiin
Tiina Hirard, Janna Peltola, Henna Vuoriranta
Ohjaus tukee maahanmuuttajien etenemistä korkeakoulupolulla ja vastaa yhteiskunnan osaajatarpeeseen
Älä pauhaa, anna työrauhaa!
Tilaa Talk sähköpostiisi | Order Talk to your email
A forum for expert dialogue.
Lue myös verkkolehden sisarjulkaisut
Talk Magazine 2020 (issuu-palvelussa)
Talk Magazine Tekniikka  2021 (issuu-palvelussa)
Talk Magazine Yrittäjyys 2021 (issuu-palvelussa)
Talk Magazine Kestävä tulevaisuus 2022 (issuu-palvelussa)
Julkaisuehdot | Terms of Publishing
Saavutettavuusseloste | Accessibility statement
© 2022 Turku AMK, toteutus Sofokus Oy